Toshkent shahrida toʻgʻridan-toʻgʻri xorijiy investitsiya ishtirokidagi nodavlat maktabgacha taʼlim muassasalarini davlat-xususiy sheriklik asosida tashkil etish toʻgʻrisida
(resolution, 2024-07-30)

Maktabgacha taʼlimning nodavlat sektorini yanada rivojlantirish, bolalarni maktabgacha taʼlim bilan kengroq qamrab olishni taʼminlash hamda maktabgacha taʼlim sohasida davlat-xususiy sheriklik shartlari asosida xorijiy investitsiyalarni keng jalb qilish uchun qulay shart-sharoitlar yaratish maqsadida Vazirlar Mahkamasi qaror qiladi: 1. Oʻzbekiston Respublikasi Maktabgacha taʼlim vazirligi (keyingi oʻrinlarda davlat sherigi deb ataladi) va Toshkent shahar hokimligining Koreya Respublikasi “Chung Design Construction” kompaniyasi (keyingi oʻrinlarda xususiy sherik deb ataladi) bilan hamkorlikda Toshkent shahrida davlat-xususiy sheriklik shartlari asosida investitsiyaviy va ijtimoiy majburiyatlar yuklash orqali beshta nodavlat maktabgacha taʼlim muassasalarini (keyingi oʻrinlarda nodavlat maktabgacha taʼlim muassasalari deb ataladi) tashkil etish toʻgʻrisidagi taklifi maʼqullansin. 2. Belgilab qoʻyilsinki: tashkil etiladigan har bir nodavlat maktabgacha taʼlim muassasalarining quvvati 200 oʻrinli boʻlib, bir xil shart-sharoitlar va texnik koʻrsatkichlarga ega boʻladi; tashkil etiladigan nodavlat maktabgacha taʼlim muassasalarining 1 tasi davlat maktabgacha taʼlim muassasasiga aylantirish uchun davlat sherigiga beriladi, 4 tasi xususiy sherik tomonidan nodavlat maktabgacha taʼlim muassasasi sifatida foydalaniladi; xususiy sherik davlat-xususiy sheriklik toʻgʻrisidagi bitimda belgilangan majburiyatlarini oʻz muddatida toʻliq yoki qisman bajarmagan taqdirda, tashkil etiladigan nodavlat maktabgacha taʼlim muassasalari Toshkent shahar hokimiyati tasarrufiga oʻtkaziladi. 3. Quyidagilar tashkil etiladigan nodavlat maktabgacha taʼlim muassasalari uchun tatbiq etilmaydi: tarbiyalanuvchilarning bir qismini ijtimoiy koʻmakka muhtoj oilalarning farzandlari hisobidan shakllantirish va ular uchun ota-onalar toʻlovining imtiyozli hajmlarini oʻrnatish majburiyati; davlat maktabgacha taʼlim muassasasining bir nafar tarbiyalanuvchisiga sarflanadigan summaning 50 foiziga qadar miqdorda Oʻzbekiston Respublikasining Davlat budjetidan subsidiyalar ajratish. 4. Toshkent shahar hokimligi xususiy sherikka nodavlat maktabgacha taʼlim muassasalarini tashkil etish uchun ilovaga muvofiq yer maydonlari ajratib bersin. 5. Davlat sherigi bir oy muddatda nodavlat maktabgacha taʼlim muassasalarini tashkil etish boʻyicha xususiy sherik bilan, istisno tariqasida, tanlov oʻtkazmasdan toʻgʻridan-toʻgʻri davlat-xususiy sheriklik toʻgʻrisida bitim tuzsin. Bunda xususiy sherikka quyidagi qoʻshimcha majburiyatlar yuklanishini nazarda tutsin: nodavlat maktabgacha taʼlim muassasalarini tashkil etish uchun kamida 10 mln. AQSh dollari miqdorda xorijiy investitsiya kiritish; nodavlat maktabgacha taʼlim muassasalarini qurish ishlarini 2019-yil 31-dekabrga qadar yakunlash; tashkil etilgan maktabgacha taʼlim muassasalarida 150 tadan kam boʻlmagan yangi ish oʻrinlarini yaratish; xususiy sherik tomonidan foydalaniladigan 4 ta nodavlat maktabgacha taʼlim muassasalarining faoliyat turini 30 yil davomida oʻzgartirmaslik; davlat sherigiga beriladigan maktabgacha taʼlim muassasasining saqlash xarajatlarining bir qismini qoplash maqsadida 30 yil davomida har oyda 4000 AQSh dollari ekvivalenti miqdoridagi mablagʻlarni maktabgacha taʼlim muassasasi hisob raqamiga oʻtkazib borish; tashkil etilgan maktabgacha taʼlim muassasalarida taʼlim-tarbiya jarayonini ilgʻor innovatsion va pedagogik texnologiyalar hamda Oʻzbekiston Respublikasida maktabgacha taʼlimga qoʻyilgan davlat talablari asosida tashkil etish. 6. Mazkur qarorning bajarilishini nazorat qilish Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari A.A. Abduxakimov, maktabgacha taʼlim vaziri A.V. Shin hamda Toshkent shahar hokimi J.A. Artikxodjayev zimmasiga yuklansin. T/r Ajratiladigan yer maydoni manzili Yer maydoni (ga) Tashkil etiladigan muassasa quvvati Kiritiladigan investitsiyaning taxminiy qiymati 2. Yashnobod tumani, Mavlono Riyoziy mavzesi, 10,17 va 19-uylar oraligʻidagi boʻsh yer maydoni 0,22 200 oʻrin 2 mln. AQSh doll. 3. Yakkasaroy tumani, Shota Rustaveli koʻchasi, 46-uy orqasidagi boʻsh yer maydoni 0,20 200 oʻrin 2 mln. AQSh doll. 4. Yakkasaroy tumani, Bobur koʻchasi 69/9-uy oldidagi boʻsh yer maydoni 0,25 200 oʻrin 2 mln. AQSh doll.